Gold Hug Hoop - Rêve En Vert Gold Hug Hoop - Rêve En Vert
These are one of the signature looks from the designer. The earrings hug the ear and sit tight against the earlobe. So ek verjaar toe – Toortsie, Kameel en Bokbaaivygie se blog
So ek verjaar toe
Oktober 26, 2016 Oktober 27, 2016 ~ Toortsie
Nes elke ander mens en nes elke ander jaar, verjaar ek toe ook weer! Groot geskenk van ons liewe Heer, elke nuwe nuwe lewensjaar.
Orals op faceboek kom foto’s van my 50e verjaarsdag. Daardie jaar het ek behoorlik verjáár. Maande voor die tyd het ek besluit om partytjie gehou, lys name opgestel, facebookgroep begin, mense genooi wat op fb is. Orals waar ek mense raakloop, nog genooi, en op die ou end op my lys gekyk wie genooi moet word.
Die uitnodiging was dat hulle net moes kom, vergeet die present, bring sommer ‘n steggie of blom uit die tuin, of pluk suring langs die pad. man, steek net ‘n veer in jou hoed en kom!
Hulle hét gekom, vere in hoede, steggies in die hand, en ons het partytjie gehou en gekekkel net soos ‘n klomp vroumense maar kan.
Vanjaar het ek besluit om my twee ma’s te bederf vir die dag. Albei is baie oud, erg diep in die 80. My ma het klere nodig vir die troue op hande. So, ek en my ma en skoonma en die rolstoel het die pad gevat Struisbaai toe vir die dag. Dis rolstoel aflaai, ouma uit kar tel, in rolstoel in, skoonma, verstrengel in veiligheidsgordel, loskry, klere aanpas, terug in kar, rolstoel in die kar insukkel, almal vasmaak met veiligheidsgordels, volgende winkel. Uiteindelik het ons heerlik saam gaan eet by die hawe.
Ek het rolstoel gestoot soos nog nooit tevore nie en vermoed ek gaan môre spiere hê wat ek nie voorheen gehad het nie.
Ek is dankbaar. Ek weet nie of ons ooit weer so ‘n uitstappie sal hê nie, dit raak fisies onmoontlik. Ek weet nie eens of ons weer ‘n verjaarsdag saam sal beleef nie. Op so ‘n dag besef jy dat al die vassit oor jare oor nonsens, nie opweeg teen die wonder van saamwees nie. Dan besef jy dat elke oomblik spesiaal is en is jy dankbaar vir elke keer wat jy nog saamwees gegun word. Ek sal dalk nog weer ‘n veer-in-die-hoed-partytjie beleef, maar hoeveel keer ek nog saam met my ma en skoonma die dag kan geniet, weet ek nie.
Gryp die dag! Dis die moeite werd.
‹ PreviousTransformation and blogging
Next ›Ek wonder steeds
13 thoughts on “So ek verjaar toe”
Oktober 27, 2016 om 5:51 vm
Dis mos hoe mens ‘n verjaarsdag moet vier!! Wonderlik!!
Oktober 27, 2016 om 6:47 vm
Oktober 27, 2016 om 7:04 vm
Dit is ‘n verjaarsdag wat jy sal onthou en altyd treasure.
Oktober 27, 2016 om 7:07 vm
Ek dink ook so, soos ek die tyd wat ek by my pa in die hispitaal gesit het, ook koester.
Oktober 27, 2016 om 12:55 nm
Ek glo sy het dit baie waardeer en geniet
Oktober 27, 2016 om 12:58 nm
Ja, dit was spesiaal. Ons het in ons lewe vreeslik baie vasgesit en vind mekaar regtig die laaste tyd. Ek is baie dankbaar.
Oktober 27, 2016 om 1:33 nm
Baie geluk met die verjaardag. Dit gaan vir jou ‘n mooi herinnering bly.
Oktober 27, 2016 om 1:42 nm
Oktober 27, 2016 om 1:39 nm
Dis baie spesiaal om saam met hierdie twee vrouens jou dag te vier!
Ja, dit was regtig. In my jongdae was die geduld nie altyd so baie nie!
Oktober 27, 2016 om 1:46 nm
Dis oor mens besef jou beurt kom nader!
Oktober 27, 2016 om 1:54 nm
En dat die tyd uitloop.
Oktober 27, 2016 om 8:12 nm
Ja dis hartseer.